《春江花月夜》
清代·王锡

春江两岸百花深，皓月飞空雪满林。
为爱良宵清似昼，独来江畔试幽寻。
东风送冷春衫薄，花月堪怜难掷却。
孤月何能夜夜圆，繁花易遣纷纷落。
搔首踟蹰江水滨，月明忽遇弄珠人。
红妆笑入花丛去，并作江南肠断春。
月转江亭花影动，数声娇鸟枝头弄。
侵晓分途踏月归，连宵应作春江梦。

作者简介：王锡，清代词作者。著有《啸竹堂诗馀》，其中《浪淘沙·钱塘观潮》一词颇具盛名。